A Bíróság (ötödik tanács) 2012. szeptember 6-i ítélete – United States Polo Association kontra OHIM
(C-327/11. P. sz. ügy)
„Fellebbezés – Közösségi védjegy – 40/94/EK rendelet – 8. cikk, (1) bekezdés, b) pont – Összetéveszthetőség – »U. S. POLO ASSN.« szómegjelölés – A POLO-POLO korábbi szóvédjegy jogosultjának felszólalása”
1.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek,
illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
korábbi védjeggyel való összetéveszthetőség – Az összetéveszthetőség értékelése – Szempontok (40/94 tanácsi rendelet, 8. cikk,
(1) bekezdés, b) pont) (vö. 44–46. pont)
2.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek,
illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – Az
érintett védjegyek hasonlósága – Értékelési szempontok – Összetett védjegy (40/94 tanácsi rendelet, 8. cikk, (1) bekezdés,
b) pont) (vö. 57. pont)
3.                     Fellebbezés – Jogalapok – A tények és bizonyítékok téves értékelése – Elfogadhatatlanság – A tények és a bizonyítékok értékelésének
a Bíróság általi felülvizsgálata – Kizártság, kivéve az elferdítés esetét (EUMSZ 256. cikk; a Bíróság alapokmánya, 58. cikk,
(1) bekezdés) (vö. 62. pont)
Tárgy
A Törvényszék (második tanács) T-228/09. sz., United States Polo Association kontra OHIM ügyben 2011. április 13-án hozott
azon ítélete ellen benyújtott fellebbezés, amellyel a Törvényszék elutasította a 9., 20., 21., 24. és 27. osztályba tartozó
áruk tekintetében a „U.S POLO ASSN.” szóvédjegy bejelentője által a Belső Piaci Harmonizációs Hivatal (OHIM) negyedik tanácsának
2009. március 20-i R 886/2008–4. sz. azon határozatának hatályon kívül helyezése iránt benyújtott keresetet, amely elutasította
a felszólalási osztálynak az említett védjegyet a 24., 35. és 39. osztályba tartozó áruk tekintetében a „POLO-POLO” nemzeti
és közösségi szóvédjegyek jogosultja által tett felszólalás alapján részben elutasító határozatával szemben benyújtott fellebbezést
– A 40/94/EK rendelet 8. cikkének (4) bekezdése (jelenleg a 207/2009/EK rendelet 8. cikkének (4) bekezdése) értelmezése és
alkalmazása.
Rendelkező rész
1)
A Bíróság a fellebbezést elutasítja.
2)
A Bíróság a United States Polo Associationt kötelezi a költségek viselésére.